cyanic-selkie/wikianc huggingface dataset:
อัลแบร์ท ชแปร์
แบร์ท็อลท์ ค็อนราท แฮร์มัน อัลแบร์ท ชแปร์ (Berthold Konrad Hermann Albert Speer; 19 มีนาคม ค.ศ. 1905 – 1 กันยายน ค.ศ. 1981) เป็นสถาปนิกชาวเยอรมัน เป็นหัวหน้าสถาปนิกของอดอล์ฟ ฮิตเลอร์ ก่อนได้รับตำแหน่งรัฐมนตรีว่าการกระทรวงยุทธภัณฑ์และผลิตกรรมสงครามของนาซีเยอรมนี ชแปร์ยอมรับผิดในการพิจารณาคดีเนือร์นแบร์ค ทำให้ได้รับฉายา "นาซีผู้กล่าวคำขอโทษ" (the Nazi who said sorry) อย่างไรก็ตาม ชแปร์กล่าวอ้างว่าไม่รู้เห็นเกี่ยวกับฮอโลคอสต์ แม้ภายหลังจะมีหลักฐานแน่ชัดว่าเขาทราบเรื่องนี้จากจดหมายส่วนตัวที่เขียนในปี ค.ศ. 1971 และเผยแพร่สู่สาธารณะในปี ค.ศ. 2007
ชแปร์เกิดเมื่อปี ค.ศ. 1905 ที่เมืองมันไฮม์ เป็นบุตรคนที่สองจากทั้งหมดสามคนของอัลแบร์ท ฟรีดริช ชแปร์ และลูอีเซอ มาทิลเดอ วิลเฮ็ลมีเนอ (นามสกุลเดิม ฮ็อมเมิล) เดิมชแปร์อยากเป็นนักคณิตศาสตร์ แต่ต่อมาเปลี่ยนมาเรียนสถาปัตยกรรมศาสตร์ตามบิดาและปู่ โดยเข้าเรียนที่สถาบันเทคโนโลยีคาลส์รูเออ ก่อนจะย้ายไปเรียนที่มหาวิทยาลัยเทคนิคมิวนิกและย้ายไปเรียนอีกครั้งที่มหาวิทยาลัยเทคนิคแห่งเบอร์ลิน หลังจากนั้นเขาทำงานเป็นผู้ช่วยของไฮน์ริช เท็สเซอโน ในปี ค.ศ. 1928 ชแปร์แต่งงานกับมาร์กาเรเทอ เวเบอร์
ชแปร์เข้าร่วมพรรคนาซีในปี ค.ศ. 1931 ความสามารถด้านสถาปัตยกรรมของชแปร์ทำให้เขาเป็นที่รู้จักและเป็นส่วนหนึ่งของคนใกล้ตัวฮิตเลอร์ ชแปร์มีส่วนในการออกแบบและสร้างทำเนียบนายกรัฐมนตรีไรช์ ลานที่ใช้จัดการชุมนุมที่เนือร์นแบร์ค นอกจากนี้ชแปร์ยังรับผิดชอบแผนสร้างเบอร์ลินใหม่ของฮิตเลอร์ ในปี ค.ศ. 1942 ฮิตเลอร์แต่งตั้งให้ชแปร์เป็นรัฐมนตรีกระทรวงสรรพาวุธ ระหว่างปี ค.ศ. 1942–1944 การผลิตอาวุธยุทโธปกรณ์ของฝ่ายเยอรมันภายใต้การทำงานของชแปร์เพิ่มขึ้นอย่างมาก
หลังสงครามสิ้นสุด ชแปร์ถูกนำตัวขึ้นพิจารณาคดีและได้รับโทษจำคุก 20 ปีในข้อหาบังคับใช้แรงงาน ชแปร์ถูกคุมขังที่เรือนจำชปันเดาในเบอร์ลินตะวันตกและได้รับการปล่อยตัวในปี ค.ศ. 1966 หลังพ้นโทษ ชแปร์ออกผลงานอัตชีวประวัติคือ Inside the Third Reich และ Spandau: The Secret Diaries ที่เล่าถึงความสัมพันธ์ระหว่างเขากับฮิตเลอร์ ชแปร์เสียชีวิตในปี ค.ศ. 1981 ที่กรุงลอนดอน สหราชอาณาจักร
ทางด่วนย่างกุ้ง–มัณฑะเลย์
ทางด่วนย่างกุ้ง–มัณฑะเลย์ (ရန်ကုန်–မန္တလေး အမြန်လမ်း) เป็นทางด่วนในประเทศพม่าที่เชื่อมต่อระหว่างสามเมืองใหญ่ของประเทศ ได้แก่ เมืองที่ใหญ่ที่สุด ย่างกุ้ง, เมืองหลวง เนปยีดอ และเมืองที่ใหญ่เป็นอันดับที่ 2 มัณฑะเลย์ เปิดใช้บริการเดือนธันวาคม ค.ศ. 2010 ระยะทางทั้งสิ้น 587 กิโลเมตร ทางด่วนสายนี้สามารถช่วยลดเวลาในการเดินทางจากย่างกุ้ง สู่มัณฑะเลย์ โดยใช้เวลาเพียง 7 ชั่วโมง ซึ่งเมื่อเดินทางโดยรถไฟจะใช้เวลา 13 ชั่วโมง และถ้าใช้ทางหลวงแผ่นดินหมายเลข 1 ของพม่าจะใช้เวลาถึง 16 ชั่วโมง   การออกแบบ การก่อสร้าง และความปลอดภัยของทางด่วนสายนี้ไม่เป็นไปตามมาตรฐานของนานาชาติ จะเห็นได้จากอุบัติเหตุจำนวนมากตั้งแต่เปิดให้บริการ และได้รับขนานนามว่า "ทางหลวงมรณะ"
ประวัติ
แผนระยะแรกในการสร้างทางหลวงระหว่างเมืองใหญ่ทั้งสองเมืองของประเทศ ได้จุดประเด็นเป็นแนวคิดในปี ค.ศ. 1954 เป็นส่วนหนึ่งในแผนของรัฐบาลสมัยนายกรัฐมนตรี อู นุ ต่อมาในปี ค.ศ. 1959 สหรัฐอเมริกาได้เสนอให้ความช่วยเหลือทางการเงินและการสำรวจทางวิศวกรรมของทางหลวงสายนี้ โดยได้รับความช่วยเหลือทางการเงินถึง 750,000 ดอลลาร์สหรัฐ เมื่อสำรวจเสร็จสิ้นในปี ค.ศ. 1960 รัฐบาลพม่าก็ได้ออกมาประท้วงเนื่องมาจากค่าใช้จ่ายที่สูงเกินไป ในปี ค.ศ. 1961 รัฐบาลสหรัฐได้ตกลงที่จะศึกษาทางเลือกอื่นที่ทำให้ประหยัดค่าใช้จ่าย และเริ่มงานสำรวจอีกครั้งในช่วงต้นปี ค.ศ. 1962 แต่ได้ถูกเลื่อนออกไป และเสร็จสิ้นในเดือนธันวาคม เนื่องจากมีการทำรัฐประหารในปี ค.ศ. 1962 โดยสภาปฏิวัติสหภาพในเดือนมีนาคม โดยในตอนแรก รัฐบาลทหารได้ตกลงที่จะนำไปเสนอใหม่ และได้รับอนุญาตให้ออกแบบทางหลวงสายย่างกุ้ง–หงสาวดีในเดือนมีนาคม ค.ศ. 1963 ต่อมาในเดือนธันวาคมทางหลวงพร้อมที่จะได้รับการออกแบบ แต่ก็ไม่ได้ดำเนินการ ทำให้เกิดความสัมพันธ์ที่ทวีความรุนแรงขึ้นระหว่างสหรัฐและรัฐบาลพม่า
เส้นทางที่เสนอขึ้นมาจะพาดผ่านเส้นกึ่งกลางระหว่างทางหลวงย่างกุ้ง–มัณฑะเลย์สายเก่า กับเทือกเขาพะโค ซึ่งเป็นยุทธศาสตร์สำคัญของพรรคคอมมิวนิสต์พม่า หลังจากที่พรรคคอมมิวนิสต์ออกจากพื้นที่ในปี ค.ศ. 1973 พรรคโครงการสังคมนิยมพม่าได้วางแผนที่จะก่อสร้างทางด่วน รัฐบาลได้ให้โรงงานปูนซีเมนต์ในภาคอิรวดี ซึ่งก่อตั้งขึ้นโดยความช่วยเหลือจากประเทศญี่ปุ่นมามาการทำก่อสร้าง แต่เนื่องจากการขาดการแลกเปลี่ยนเงินตราระหว่างประเทศ ทำให้การก่อสร้างถูกยกเลิกไป
หลังจากการปฏิวัติการก่อการกำเริบ 8888 ระบอบการปกครองของทหารใหม่ได้ดำเนินการโครงการโครงสร้างพื้นฐาน ได้แก่ โรงงานปูนซีเมนต์ใหม่และโรงผลิตเหล็กที่สร้างขึ้นโดยบริษัทของรัฐและเอกชน เงินทุนที่รัฐบาลได้รับจากการส่งออกก๊าซไปยังประเทศไทย ทำให้เริ่มการก่อสร้างได้ในเดือนตุลาคม ค.ศ. 2005 และได้เปิดให้บริการอย่างเป็นทางการตลอดทั้งสายในวันที่ 29 ธันวาคม ค.ศ. 2010
ช่วงการก่อสร้าง
ทางด่วนสายนี้เปิดตัวโดยกระทรวงการก่อสร้างของพม่า และคณะกรรมการวิศวกรรมทหารของกระทรวงกลาโหมหรือกองทัพพม่า
รายละเอียดของถนน
ถนนสายนี้เป็นทางด่วนขนาด 4 ช่องจราจร เป็นทางคู่ 2 ฝั่ง ฝั่งละ 2 ช่อง โดยแต่ละฝั่งกว้าง 7.62 เมตร และมีเกาะกลางกว้าง 9.14 เมตร ถนนสามารถรับน้ำหนักได้ 80 ตัน มีช่องระบายน้ำทั้งหมด 842 แห่ง สะพาน 1,396 แห่ง และทางลอด 116 แห่ง สามารถใช้ความเร็วสูงสุด 100 กิโลเมตรต่อชั่วโมง
ด่านเก็บค่าผ่านทางมีทั้งหมด 5 ด่าน ได้แก่ ย่างกุ้ง ปยู เนปยีดอ เมะทีลา และมัณฑะเลย์ อัตราค่าผ่านทาง รถยนต์ 4,500 จัต รถโดยสาร 22,500 จัต ส่วนรถบรรทุกไม่อนุญาตให้วิ่งบนทางด่วน
ในปี ค.ศ. 2014 รัฐบาลได้วางแผนที่จะขยายถนน หลังจากมีอุบัติเหตุจำนวนมากบนทางด่วน รัฐบาลได้ขอความช่วยเหลือจาก USAID JICA และ KOICA ที่จะขยายถนนเป็น 8 ช่องจราจร
สุรชัย เชษฐโชติศักดิ์
สุรชัย เชษฐโชติศักดิ์ (ชื่อเล่น ฮ้อ) หรือที่รู้จักกันในนาม เฮียฮ้อ เป็นประธานกรรมการบริหารบริษัท อาร์เอส
ประวัติ
สุรชัย เชษฐโชติศักดิ์ เกิดเมื่อวันที่ 5 พฤศจิกายน พ.ศ. 2505 เป็นนักธุรกิจชาวไทยเชื้อสายจีน เป็นลูกคนกลางในบรรดาพี่น้อง 7 คนโดยพ่อประกอบอาชีพเป็นช่างทาสี ส่วนแม่เป็นแม่บ้าน และเป็นน้องชายของ เกรียงไกร เชษฐโชติศักดิ์ อดีตประธานกรรมการบริหารของอาร์เอส
ในปี พ.ศ. 2522 เกรียงไกรและสุรชัย ในวัยเพียง 17 ปี ได้เริ่มต้นทำธุรกิจอัดแผ่นเสียงขายในชื่อ โรสซาวด์ ต่อมาได้เปลี่ยนมาเป็นอัดเทปคาสเซ็ทขาย หลังจากมีกฎหมายลิขสิทธิ์ออกมาทำให้กระทบต่อธุรกิจของโรสซาวด์ เกรียงไกรและสุรชัยจึงตัดสินใจเปลี่ยนธุรกิจมาเป็นธุรกิจค่ายเพลง พร้อมกับเปลี่ยนชื่อบริษัทจากโรสซาวด์เป็น อาร์เอส ซาวด์ ในปี พ.ศ. 2524 โดยมีวง อินทนิล เป็นศิลปินเบอร์แรก
สุรชัยสมรสกับ สุจีรา เชษฐโชติศักดิ์ เมื่อปี พ.ศ. 2529 มีบุตรชายสองคนคือ เชษฐ เชษฐโชติศักดิ์ อดีตสมาชิกวงเปเปอร์ส และ โชติ เชษฐโชติศักดิ์ หัวหน้าเจ้าหน้าที่บริหารฝ่ายพาณิชย์อิเล็กทรอนิกส์ บมจ.อาร์เอส
ปลัสสตานิสลัส
ปลัสสตานิสลัส (Place Stanislas) หรือเรียกอย่างลำลองว่า ปลัสสตาน เป็นจัตุรัสตั้งอยู่ในเมืองน็องซี ประเทศฝรั่งเศส ซึ่งได้ขึ้นทะเบียนเป็นมรดกโลกในปี ค.ศ. 1983 โดยองค์การยูเนสโก ซึ่งรวมไปถึงปลัสเดอลากาเรียร์ (Place de la Carrière) ปลัสดาลีย็องส์ (Place d'Alliance) อาคาร และสิ่งก่อสร้างรายรอบ
จัตุรัสมีความยาว 125 เมตร กว้าง 106 เมตร ปูด้วยหินสีอ่อน และมีหินสีเข้มปูสลับ 2 เส้น ทแยงมุม โดยรายรอบมีอาคารที่สร้างด้วยสถาปัตยกรรมในแบบที่สวยงามและกลมกลืนกัน ประกอบด้วย
ประวัติ
ภายหลังจาก สงครามสืบราชบัลลังก์โปแลนด์ ในปี ค.ศ. 1737 เมืองน็องซีเป็นเมืองหลวงของแคว้นลอแรนเหนือ ได้ถูกถวายให้สตานิสวัฟ แลชต์ชินสกี อดีตกษัตริย์แห่งโปแลนด์ และพ่อตาของพระเจ้าหลุยส์ที่ 15 แห่งฝรั่งเศส ซึ่งที่ผ่านมาตัวเมืองได้ถูกทำนุบำรุงอย่างดีโดยดยุคแห่งลอแรนคนก่อน แต่ถูกสงครามทำลายลงหลายครั้ง ทำให้สตานิสวัฟว่าจ้างสถาปนิกชั้นเยี่ยมหลายคน เพื่อมีหน้าที่ออกแบบเมืองใหม่อย่างสวยงาม โดยจตุรัสถูกออกแบบให้เป็นตัวเชื่อมระหว่างเมืองเก่าที่สร้างตั้งแต่สมัยยุคกลาง กับเมืองใหม่ที่สร้างในศตวรรษที่ 13 ในสมัยชาร์ลที่ 3 ดยุคแห่งลอแรน โดยจัตุรัสยังเป็นจัตุรัสเพื่อเป็นเกียรติแห่งพระเจ้าหลุยส์ที่ 15 แห่งฝรั่งเศส โดยสร้างเชื่อมต่ออาคารสองหลัง คือ ศาลาว่าการ (ออแตลเดอวีล) ซึ่งในปัจจุบันอยู่ตรงกลางจัตุรัส กับศาลารัฐบาล (ออแตลดูว์กูแวร์นม็อง) โดยสองอาคารหันหน้าเข้าหากัน ด้วยแบบที่สง่างาม สมมาตร และสวยงามที่สุดแห่งหนึ่งในยุโรปสมัยนั้น
จัตุรัสและอาคารรายรอบ ออกแบบโดยสถาปนิกหลวง แอมานุแอล เอเร เดอ กอร์นี (1705-1763) โดยเริ่มการก่อสร้างราวเดือนมีนาคม ค.ศ. 1752 เสร็จสิ้นราวพฤศจิกายน ค.ศ. 1755 โดยมีพระราชานุเสาวร๊ย์สพระเจ้าหลุยส์ที่ 15 แห่งฝรั่งเศส ทำด้วยสำริด ตั้งอยู่กลางจัตุรัส จนกระทั่งถูกย้ายออกช่วงยุคปฏิวัติฝรั่งเศส โดยเปลี่ยนนามเป็น "ปลัสดูว์เปิปล์" (จัตุรัสแห่งประชาชน) และต่อมา "ปลัสนาปอเลอง" (จัตุรัสนโปเลียน)
ในปี ค.ศ. 1831 ได้มีการหล่ออนุสาวรีย์ของสตานิสวัฟ แลชต์ชินสกี ทำจากสำริด ตั้งกลางจัตุรัส โดยได้เปลี่ยนชื่อจัตุรัสมาเป็น "ปลัสสตานิสลัส" ณ ปัจจุบัน
องค์การบริหารส่วนตำบลบางน้ำเปรี้ยว
องค์การบริหารส่วนตำบลบางน้ำเปรี้ยว เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 3–16 และครอบคลุมพื้นที่บางส่วนของหมู่ที่ 2 ของตำบลบางน้ำเปรี้ยว (เฉพาะนอกเขตเทศบาลตำบลบางน้ำเปรี้ยว) ในอำเภอบางน้ำเปรี้ยว จังหวัดฉะเชิงเทรา เดิมมีฐานะเป็นสภาตำบลบางน้ำเปรี้ยวใน พ.ศ. 2516 ก่อนที่จะได้รับการจัดตั้งเป็นองค์การบริหารส่วนตำบลบางน้ำเปรี้ยวใน พ.ศ. 2539 ปัจจุบันในเขตองค์การบริหารส่วนตำบลบางน้ำเปรี้ยวมีประชากร 8,272 คน
วอลเลย์บอลหญิงชิงแชมป์นอร์เซกา 1981
วอลเลย์บอลหญิงชิงแชมป์นอร์เซกา 1981 (1981 Men's NORCECA Volleyball Championship) เป็นครั้งที่เจ็ดของการแข่งขัน ระหว่างวันที่ 4–10 กรกฎาคม ณ เม็กซิโกซิตี, เม็กซิโก
ลูกัส มาร์ติเนซ กัวร์ตา
ลูกัส มาร์ติเนซ กัวร์ตา (Lucas Martínez Quarta) เกิด 10 พฤษภาคม 1996 เป็นนักฟุตบอลชาวอาร์เจนตินา เล่นในตำแหน่งเซ็นเตอร์แบ็กให้สโมสรฟีออเรนตีนาในเซเรียอาและทีมชาติอาร์เจนตินา = อ้างอิง =
แกรนท์ เวิร์ด (จักรวาลภาพยนตร์มาร์เวล)
แกรนท์ ดักลาส เวิร์ด (Grant Douglas Ward) เป็นตัวละครที่สร้างขึ้นใน Marvel Cinematic Universe ก่อนที่จะปรากฏในมาร์เวลคอมิกส์ ตัวละครนี้สร้างโดย Joss Whedon, Jed Whedon และ Maurissa Tancharoen ปรากฏตัวครั้งแรกในตอนนำร่องของ Agents of S.H.I.E.L.D. ในปี พ.ศ. 2556 และได้รับการรับบทอย่างต่อเนื่องโดย Brett Dalton
เทศบาลตำบลคลองแสนแสบ
เทศบาลตำบลคลองแสนแสบ เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 5, 7–12 และบางส่วนของหมู่ 3–4, 6 ตำบลบางขนาก (เฉพาะนอกเขตเทศบาลตำบลบางขนาก) ในอำเภอบางน้ำเปรี้ยว จังหวัดฉะเชิงเทรา ในปี พ.ศ. 2564 เขตเทศบาลมีประชากร 3,464 คน
เทศบาลตำบลคลองแสนแสบเดิมมีฐานะเป็นสภาตำบลที่จัดตั้งขึ้นใน พ.ศ. 2516 แล้วได้รับการยกฐานะเป็นองค์การบริหารส่วนตำบลในวันที่ 30 มกราคม พ.ศ. 2539 ในวันที่ 31 พฤษภาคม พ.ศ. 2555 กระทรวงมหาดไทยให้เปลี่ยนชื่อองค์การบริหารส่วนตำบลบางขนาก เป็น องค์การบริหารส่วนตำบลคลองแสนแสบ เนื่องจากองค์การบริหารส่วนตำบลบางขนากมีชื่อพ้องกับองค์กรปกครองส่วนท้องถิ่นภายในตำบลเดียวกัน คือ เทศบาลตำบลบางขนาก ทำให้เข้าใจผิดและเกิดความสับสนในการติดต่อราชการ และจัดตั้งเป็น เทศบาลตำบลคลองแสนแสบ ตามประกาศกระทรวงมหาดไทยภายในวันเดียวกัน
พื้นที่เทศบาลตำบลอยู่บริเวณทิศตะวันออกเฉียงเหนือของอำเภอบางน้ำเปรี้ยว พื้นที่เทศบาลอยู่ห่างจากที่ว่าการอำเภอบางน้ำเปรี้ยว 9.4 กิโลเมตร อยู่ห่างจากศาลากลางจังหวัดฉะเชิงเทราประมาณ 28.3 กิโลเมตร อยู่ห่างจากกรุงเทพมหานครประมาณ 80.2 กิโลเมตรตามทางรถยนต์ มีพื้นที่รับผิดชอบทั้งหมด 26.6 ตารางกิโลเมตรหรือคิดเป็น 16,625.0 ไร่ พื้นที่เทศบาลมีคลองแสนแสบไหลผ่านซึ่งเป็นคลองที่ขุดขึ้นตามพระราชดำริของพระบาทสมเด็จพระนั่งเกล้าเจ้าอยู่หัว โดยขุดตั้งแต่หัวหมากไปจนถึงบางขนาก เพื่อใช้เป็นเส้นทางลำเลียงเสบียงอาหารและยุทโธปกรณ์ เพื่อใช้ในการทำศึกกับญวน เมื่อเสร็จศึกญวนแล้วทั้งสองฝั่งคลองได้มีไร่นาเกิดขึ้นเป็นอันมากและกลายเป็นเส้นทางคมนาคมสำคัญระหว่างเมืองฉะเชิงเทรากับกรุงเทพมหานคร จึงเป็นที่มาของชื่อเทศบาล
ตำนานโลกแบน
การบันทึกที่ชัดเจนแรกสุดของแนวคิดโลกกลมมาจากชาวกรีกโบราณสมัยศตวรรษที่ 5 ก่อนคริสตกาล แนวคิดนี้แพร่หลายในกรีซโบราณเมื่อเอราทอสเทนีสคำนวณเส้นรอบวงโลกราว 240 ปีก่อนคริสตกาล ต่อมาความรู้นี้แพร่ไปพร้อมอิทธิพลกรีกในสมัยกลางตอนต้น (ประมาณค.ศ. 600–1000) ซึ่งปัญญาชนชาวยุโรปและตะวันออกกลางส่วนใหญ่น้อมรับแนวคิดโลกกลม ความเชื่อโลกแบนในหมู่ชาวยุโรปที่มีการศึกษาแทบไม่ปรากฏในสมัยกลางตอนปลายเป็นต้นมา แม้จะมีการพรรณาโลกอย่างเหนือจริงในงานศิลปะ เช่น บานพับภาพ "สวนสำราญ" (The Garden of Earthly Delights) โดยฮีเยโรนีมึส โบสที่แสดงภาพโลกเป็นจานลอยอยู่ในทรงกลมใส
สตีเฟน เจ กูลด์ นักประวัติศาสตร์วิทยาศาสตร์ชาวอเมริกันบรรยายว่า "ไม่เคยมีช่วง 'โลกแบน' ในหมู่ปัญญาชน ไม่ว่าผู้คนในสมัยนั้นและสมัยนี้จะมีแนวคิดต่อโลกเรายังไง ความรู้โลกกลมของชาวกรีกไม่เคยสูญหาย นักวิชาการสมัยกลางคนสำคัญทั้งหมดยอมรับว่าทรงกลมของโลกนั้นเป็นข้อเท็จจริงที่มั่นคงทางจักรวาลวิทยา" เดวิด ซี. ลินด์เบิร์กและรอนัลด์ นัมเบอส์ นักประวัติศาสตร์วิทยาศาสตร์ชาวอเมริกันชี้ว่า "มีปัญญาชนชาวคริสต์ในสมัยกลางน้อยคนที่จะไม่รู้ว่าโลกกลม [พวกเขา] ยังรู้ค่าประมาณเส้นรอบวงโลกด้วยซ้ำ"
กฎหมายเอกชน
กฎหมายเอกชน (Private law) คือกฎหมายที่มีบทบัญญัติเกี่ยวกับความสัมพันธ์ระหว่างเอกชนกับเอกชน หรือเอกชนกับนิติบุคคล ทั้งนี้กฎหมายเอกชนเป็นเรื่องที่เกี่ยวกับการละเมิดสิทธิและเสรีภาพของบุคคลกับบุคคล เช่น กฎหมายมรดก กฎหมายครอบครัว กฎหมายเกี่ยวกับสัญญา เป็นต้น
จำนวนที่ต้องใช้เพื่อการรักษา
จำนวนที่ต้องใช้เพื่อการรักษา (Number needed to treat; NNT) เป็นค่าทางวิทยาการระบาดใช้สำหรับประเมินประสิทธิผลของการให้การรักษาทางการแพทย์ เช่น การใช้ยารักษาโรค โดยเป็นค่าเฉลี่ยของจำนวนของผู้ป่วยที่จำเป็นจะต้องได้รับการรักษาด้วยวิธีนั้นๆ ที่มากพอจะทำให้เห็นผลลัพธ์ รักษาสำเร็จเพิ่มขึ้น 1 ครั้ง มีนิยามคือเป็นส่วนกลับของค่าลดความเสี่ยงสัมบูรณ์ (absolute risk reduction) นิยามไว้ตั้งแต่ ค.ศ. 1988 ค่า NNT ในอุดมคติคือ 1 หมายความว่าทุกคนที่ได้รับการรักษาด้วยวิธีนี้ จะได้ผลลัพท์ดีกว่าวิธีควบคุมทุกคน หากค่า NNT ยิ่งสูง แสดงว่าการรักษาวิธีนั้นๆ มีประสิทธิภาพต่ำ กล่าวคือ ต้องรักษาไปหลายๆ คน จึงจะเห็นผล
การนำไปใช้
ค่า NNT มีความสำคัญทางเภสัชเศรษฐศาสตร์ หากผลลัพธ์ที่ป้องกันได้มีความรุนแรงมาก (เช่น เสียชีวิต หรือหัวใจวาย) แม้ยาที่มีค่า NNT สูง ก็อาจถูกบ่งชี้ให้ใช้ได้ แต่ถ้าผลลัพธ์ที่ป้องกันได้ไม่ได้มีความรุนแรงมาก ผู้ออกประกันอาจปฏิเสธที่จะสนับสนุนการใช้ยาที่มีค่า NNT สูง
แดเนียล ซูซา
แดเนียล จอร์แดน ซูซา (Daniel Jordan Sousa) เป็นตัวละครใน Marvel Cinematic Universe (MCU)ที่แสดงโดย Enver Gjokaj ซึ่งทหารผ่านศึกและตัวแทนกับ SSR (และต่อมา S.H.I.E.L.D. ) ที่ประสบกับอคติเนื่องจากขาพิการ เขาถูกสร้างขึ้นเพื่อ Agent Carter (ค.ศ. 2015–2016) จากนั้น Gjokaj ได้ลงนามในข้อตกลงเพื่อกลับมาในซีซั่นที่เจ็ดของ Agents of S.H.I.E.L.D. (พ.ศ. 2563)
องค์การบริหารส่วนตำบลโพรงอากาศ
โพรงอากาศ เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่ทั้งหมดของหมู่ที่ 1–3, 7–18 และพื้นที่บางส่วนของหมู่ที่ 4–6 ของตำบลโพรงอากาศ (เฉพาะนอกเขตเทศบาลตำบลบางน้ำเปรี้ยว) ในอำเภอบางน้ำเปรี้ยว จังหวัดฉะเชิงเทรา เดิมมีฐานะเป็นสภาตำบลในปี พ.ศ. 2516 และยกฐานะขึ้นเป็นองค์การบริหารส่วนตำบลในปี พ.ศ. 2538 ในปี พ.ศ. 2564 มีประชากรทั้งหมด 7,852 คน
ที่ตั้งและอาณาเขต
องค์การบริหารส่วนตำบลโพรงอากาศมีอาณาเขตติดต่อกับเขตการปกครองข้างเคียงดังนี้
หลาและปอนด์สากล
หลาและปอนด์สากล (international yard and pound) เป็นหน่วยชั่งตวงวัดสองหน่วยซึ่งกำหนดโดยผู้แทนจากหกประเทศเมื่อวันที่ 1 กรกฎาคม ค.ศ. 1959 หกประเทศดังกล่าวได้แก่สหรัฐ สหราชอาณาจักร แคนาดา ออสเตรเลีย นิวซีแลนด์ และแอฟริกาใต้ ข้อตกลงระหว่างผู้แทนทั้งหกประเทศกำหนดความยาวหนึ่งหลาให้เท่ากับ 0.914 เมตรพอดี และมวลหนึ่งปอนด์ให้เท่ากับ 0.454 กิโลกรัมพอดี
ประวัติ
อาคารรัฐสภาสหราชอาณาจักรถูกเพลิงไหม้เสียหายในเดือนตุลาคม ค.ศ. 1834 ซึ่งความเสียหายที่เกิดขึ้นนั้นรวมไปถึงตุ้มน้ำหนักและแท่งความยาวมาตรฐานสำหรับหน่วยชั่งตวงวัดแบบอังกฤษซึ่งเก็บรักษาอยู่ภายในด้วย รัฐบาลสหราชอาณาจักรจึงจัดทำหน่วยวัดมาตรฐานขึ้นใหม่เพื่อทดแทนหน่วยวัดมาตรฐานที่เสียหายซึ่งเสร็จสิ้นใน ค.ศ. 1855 แท่งความยาวมาตรฐานหนึ่งหลาหรือ "ไม้หลา" จำนวนสองแท่งถูกส่งไปยังสหรัฐเพื่อให้ใช้เป็นหน่วยมาตรฐานของสหรัฐด้วย
ต่อมาใน ค.ศ. 1866 รัฐสภาสหรัฐได้ออกกฎหมายอนุญาตให้ใช้หน่วยวัดระบบเมตริกในการค้าได้ แม้ว่าจะยังไม่ได้กำหนดให้เป็นหน่วยหลักก็ตาม ในกฎหมายฉบับดังกล่าวมีตารางสำหรับแปลงหน่วยระหว่างระบบอังกฤษและระบบเมตริก ซึ่งรวมถึงนิยามความยาวหนึ่งเมตรเทียบกับหนึ่งหลา และหนึ่งกิโลกรัมเทียบกับหนึ่งปอนด์ หลังจากนั้นใน ค.ศ. 1893 ได้มีคำสั่งเมนเดนฮอลล์ให้เปลี่ยนมาตรฐานความยาวในสหรัฐจากเดิมที่อิงตามมาตรฐานของอังกฤษไปอิงตามระบบเมตริกแทน ซึ่งมาจากเหตุปัจจัยสองประการ ประการแรกได้แก่แท่งความยาวมาตรฐานที่ได้รับมาจากสหราชอาณาจักรใน ค.ศ. 1855 พบว่าไม่เสถียรและหดสั้นลงอย่างเห็นได้ชัด ประการที่สองได้แก่สหรัฐร่วมลงนามในอนุสัญญาเมตริกเมื่อ ค.ศ. 1875 และได้รับแท่งความยาวมาตรฐานเมตริกซึ่งถูกนำไปใช้เป็นมาตรฐานต่อไป
ในสหราชอาณาจักรได้มีการปรับปรุงแก้ไขพระราชบัญญัติชั่งตวงวัดใน ค.ศ. 1897 โดยอนุญาตให้ใช้ระบบเมตริก และได้ออกประกาศสภาองคมนตรีฉบับที่ 411 (ค.ศ. 1898) กำหนดหน่วยเมตรและกิโลกรัมตามหน่วยหลาและปอนด์ นิยามของสหราชอาณาจักรจะนิยามกลับกันเพื่อให้ใช้งานได้ง่ายขึ้น โดยกำหนดให้ความยาวหนึ่งหลาอังกฤษมีค่าเท่ากับ 36/39.370113 เมตร
ขณะเดียวกันในทศวรรษ 1890 อัลเบิร์ต อะบราฮัม ไมเคิลสันได้ทำการทดลองเกี่ยวกับอินเทอร์เฟอโรเมทรี เขาได้ข้อสรุปใน ค.ศ. 1903 และเผยแพร่ต่อสาธารณะว่าสามารถใช้คลื่นแสงเพื่อกำหนดหน่วยความยาวได้ ใน ค.ศ. 1908 นักวิจัยสองคณะซึ่งคณะหนึ่งนำโดยไมเคิลสันได้กำหนดหน่วยความยาวของแท่งความยาวเมตรมาตรฐานโดยใช้คลื่นแสง ต่อมาใน ค.ศ. 1927 สำนักงานชั่งตวงวัดระหว่างประเทศได้ยอมรับนิยามคลื่นแสงใน ค.ศ. 1908 เป็นมาตรฐานเพิ่มเติม
ใน ค.ศ. 1930 สถาบันมาตรฐานแห่งสหราชอาณาจักร (บีเอสไอ) ได้ยอมรับนิยามความยาวหนึ่งนิ้ว ให้เท่ากับ 25.4 มิลลิเมตรตามข้อกำหนดที่ยอมรับใน ค.ศ. 1927 ในขณะที่สมาคมมาตรฐานแห่งสหรัฐ (เอเอสเอ) ยอมรับนิยามเดียวกันใน ค.ศ. 1933 และภายใน ค.ศ. 1935 ภาคธุรกิจใน 16 ประเทศได้ยอมรับนิยามดังกล่าวซึ่งต่อมาถูกเรียกว่า "นิ้วอุตสาหกรรม" ใน ค.ศ. 1946 ที่ประชุมวิทยาศาสตร์เครือจักรภพแห่งอังกฤษได้แนะนำให้ประเทศในเครือจักรภพแห่งอังกฤษใช้นิยามความยาวหนึ่งนิ้วให้เท่ากับ 25.4 มิลลิเมตรพอดี และหนึ่งหลาหรือ 36 นิ้วให้เท่ากับ 0.9144 เมตรพอดี สมาคมมาตรฐานแห่งประเทศแคนาดา (ซีเอสเอ) ได้ยอมรับมาตรฐานดังกล่าวใน ค.ศ. 1951
เดือนตุลาคม ค.ศ. 1958 คณะกรรมการชั่งตวงวัดสากลได้แนะนำว่าหน่วยเมตรควรจะนิยามตามคลื่นแสงสีส้มจากอะตอมคริปทอน-86 ซึ่งข้อแนะนำดังกล่าวทำให้ผู้แทนจากหกประเทศที่ใช้ภาษาอังกฤษเป็นภาษาหลักได้แก่ออสเตรเลีย แคนาดา นิวซีแลนด์ แอฟริกาใต้ สหรัฐ และสหราชอาณาจักรตกลงที่จะให้นิยามหน่วยหลาสากลและปอนด์สากลอิงตามหน่วยเมตรและหน่วยกิโลกรัม โดยกำหนดให้หนึ่งหลาสากลเท่ากับ 0.9144 เมตรพอดี และหนึ่งปอนด์สากลเท่ากับ 0.45359237 กิโลกรัมพอดี หนึ่งหลาสากลสั้นกว่าหนึ่งหลาอิมพิเรียลประมาณ 2 ไมโครเมตร ในขณะที่หนึ่งปอนด์สากลเบากว่าหนึ่งปอนด์อิมพิเรียลประมาณ 0.6 มิลลิกรัม
คณะกรรมาธิการมาตรฐานแห่งสหรัฐเริ่มใช้หน่วยหลาสากลและปอนด์สากลซึ่งบัญญัติตามระบบเมตริกตั้งแต่วันที่ 1 กรกฎาคม ค.ศ. 1959 ในประเทศออสเตรเลีย หน่วยดังกล่าวมีผลบังคับใช้ตามกฎหมายลายลักษณ์อักษรฉบับที่ 142 ประจำ ค.ศ. 1961 โดยให้มีผลตั้งแต่วันที่ 1 มกราคม ค.ศ. 1964 ส่วนในสหราชอาณาจักรได้มีการปรับปรุงแก้ไขพระราชบัญญัติชั่งตวงวัดให้ใช้หน่วยปอนด์สากลและหลาสากลตั้งแต่วันที่ 1 มกราคม ค.ศ. 1964
เซย์จูเซ็นไต กิงกะแมน VS เมกะเรนเจอร์
เซย์จูเซ็นไต กิงกะแมน VS เมกะเรนเจอร์ เป็นออริจินอลวิดีโอจาก ขบวนการคอสมิค กิงกะแมน วางจำหน่ายเมื่อวันที่ 12 มีนาคม ค.ศ. 1999 ความยาว 44 นาที
ภาพรวม
เป็นออริจินอลวิดีโอจากละครชุดโทรทัศน์ ขบวนการคอสมิค กิงกะแมน และเป็นผลงานเรื่องที่ 4 ของ ซูเปอร์เซ็นไต วีซินีม่า โดยเรื่องนี้ได้เปลี่ยนชื่อจาก ซูเปอร์เซ็นไต OV ซีรีส์ เป็น ซูเปอร์เซ็นไต วีซินีม่า พร้อมทั้งมีโลโก้ประจำผลงานบนปกสื่อ
สำหรับ VS ซีรีส์ เฉพาะเรื่องนี้เป็นเรื่องราวในเหตุการณ์ภายหลังของทั้ง 2 ขบวนการ ทั้งฝั่งเมกะเรนเจอร์ เหตุการณ์หลังตอนสุดท้าย ในช่วงที่เคนตะและเพื่อนๆ ได้จบการศึกษาจากโรงเรียนมัธยม และกำลังเดินไปตามเส้นทางของแต่ละคน ส่วนฝั่งกิงกะแมนได้ถูกวางเหตุการณ์หลังจากตอนจบของเนื้อเรื่องหลักของทีวีซีรีส์ โดยพวกเรียวมะกำลังใช้ชีวิตอย่างสงบสุขในป่ากิงกะ อย่างไรก็ตาม เนื่องจากการถ่ายทำเกิดขึ้นในช่วงฤดูใบไม้ร่วง ฉากบางอย่างจากตอนสุดท้ายของกิงกะแมน เช่น ลักษณะของจอมมารอสูรและการเพิ่มความแข็งแกร่งของจูเกคิโบจะไม่สะท้อนกลับ โดยผู้เขียนบท อาราคาวะ โทชิฮิสะ ได้บอกว่าต้องเขียนเรื่องราวรายวันหลังจากเนื้อหาในตอนสุดท้ายของทีวีซีรีส์ ซึ่งยังไม่ได้รับการตัดสินใจ ส่วนผู้กำกับ นากาอิชิ ทาคาโอะ แนะนำให้อาราคาวะ "คิดถึงตอนสุดท้ายเป็นตอนสุดท้าย" และบอกอาราคาวะว่าสามารถทำได้โดยไม่ต้องรอ
เอาดีดีดิ
"เอาดีดีดิ (DeeDeeDi)" เป็นซิงเกิลในปี พ.ศ. 2559 ของนักร้องแนวฮิปฮอป จิรายุทธ ผโลประการ หรือที่รู้จักกันดีในนามของ UrboyTJ ร่วมกับTwopee Southside ประพันธ์เนื้อร้องโดย UrboyTJ และ Twopee Southside ,แต่งทำนองโดย Twopee Southside และเรียบเรียงโดย UrboyTJ ออกจำหน่ายในวันที่ 3 สิงหาคม พ.ศ. 2559 เป็นเพลงที่ถูกนำมาถ่ายทอดในแนวเพลงฮิป-ป๊อปที่มีกลิ่นอายของเพลง EDM ต่างประเทศ
เพลงที่พูดถึงการที่ผู้ชายคนนึงได้เจอคนที่เขาชอบ แต่เธอคนนั้นกลับคิดว่าตัวเรานั้นไม่จริงจัง ซึ่งเป็นเรื่องจริงที่หนุ่มๆหลายคนต้องเจอ
การตอบรับ
เพลง "เอาดีดีดิ (DeeDeeDi)" ติดอันดับสูงสุดที่ 15 จากการจัดอันดับของ Joox ในชาร์ต Joox Top 100 Chart ประจำวันที่ 15 กันยายน พ.ศ. 2559
ปูนา
สำหรับปูนาในสกุลอื่นดูที่ Sayamia
ปูนา (Ricefield crabs) เป็นสิ่งมีชีวิตประเภทปูน้ำจืดในวงศ์ Parathelphusidae ในสกุล Somanniathelphusa แหล่งที่อยู่มักจะอยู่ในนาข้าวจึงเรียกว่าปูนา
ปูนาแพร่กระจายพันธุ์ทั่วไปในภูมิภาคเอเชียตะวันออกเฉียงใต้รวมถึงบางพื้นที่ของภูมิภาคเอเชียตะวันออก เกษรกรผู้ปลูกข้าวในไทย ถือว่าปูนาเป็นศัตรูพืชของข้าว เพราะปูจะกัดกินต้นข้าวที่ปักดำใหม่ ๆ ทำให้ชาวนาต้องปักดำซ้ำหลายครั้ง นอกจากนี้ ปูยังขุดรูตามคันนา ทำให้คันนาไม่สามารถกักเก็บน้ำไว้ได้ แต่ปูนาก็เป็นอาหารราคาถูกและหาง่ายโดยเฉพาะกับวิถีชีวิตผู้คนในชนบท และเป็นส่วนประกอบสำหรับปรุงเป็นอาหารประเภทต่าง ๆ เช่น ส้มตำ
ในประเทศไทยพบมี 8 ชนิด ในภาคต่าง ๆ ดังนี้
อำเภอจุฬาภรณ์
จุฬาภรณ์ เป็นอำเภอหนึ่งในจังหวัดนครศรีธรรมราช เดิมเป็นเขตท้องที่ของอำเภอร่อนพิบูลย์ทั้งหมด ก่อนที่พื้นที่บางส่วนจะย้ายมาขึ้นกับอำเภอชะอวดในปี พ.ศ. 2496 (ตำบลบ้านควนมุด ตำบลบ้านชะอวด)   ก่อนที่จะขอจัดตั้งเป็นอำเภอซึ่งตั้งขึ้นเป็นกรณีพิเศษ เนื่องในโอกาสที่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เจริญพระชนมายุครบ 3 รอบ เมื่อวันที่ 7 มีนาคม พ.ศ. 2537 โดยแยกการปกครองบางส่วนออกจากอำเภอร่อนพิบูลย์ และอำเภอชะอวด
ปูนา
1. Somanniathelphusa germaini พบใน 27 จังหวัดคือ คือ ภาคกลาง 22 จังหวัด ภาคตะวันตก 2 จังหวัด ภาคตะวันออก 1 จังหวัด ภาคใต้ 1 จังหวัดและภาคเหนือ 1 จังหวัด
อำเภอจุฬาภรณ์
ที่ตั้งและอาณาเขต
อำเภอจุฬาภรณ์ตั้งอยู่ทางทิศใต้ของจังหวัด มีอาณาเขตติดต่อกับอำเภอข้างเคียงดังนี้
ประวัติ
อำเภอจุฬาภรณ์ จังหวัดนครศรีธรรมราช เดิมเป็นพื้นที่รอยต่อระหว่างอำเภอร่อนพิบูลย์กับอำเภอชะอวด โดยเป็นพื้นที่ตำบลบ้านควนมุด ตำบลบ้านชะอวด อำเภอชะอวด และตำบลควนหนองคว้า ตำบลทุ่งโพธิ์ ตำบลสามตำบล ตำบลนาหมอบุญ อำเภอร่อนพิบูลย์ ทั้งนี้พื้นที่ดังกล่าวเดิมเป็นพื้นที่มีความกันดารและห่างไหลจากอำเภอ และโดยเฉพาะอย่างยิ่งมีปัญหาความมั่นคงและความสงบเรียบร้อย จำเป็นที่จะต้องได้รับการพัฒนาแก้ไขโดยเร่งด่วน ทั้งด้านโครงสร้างพื้นฐาน การปกครอง การอาชีพ สังคมจิตวิทยา และการให้บริการประชาชน จึงมีการขอจัดตั้งพื้นที่ดังกล่าวเป็นอำเภอจุฬาภรณ์ (กรณีพิเศษ) พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ ให้ตราพระราชกฤษฎีกาตั้งอำเภอ เพื่อเป็นประโยชน์แก่การปกครองและความสะดวกของประชาชน เมื่อวันที่ 29 มกราคม พ.ศ. 2537 และได้รับพระราชทานพระอนุญาตให้ใช้พระนามศาสตราจารย์ ดร. สมเด็จพระเจ้าน้องนางเธอ เจ้าฟ้าจุฬาภรณ์วลัยลักษณ์ อัครราชกุมารี กรมพระศรีสวางควัฒน วรขัตติยราชนารี เป็นชื่ออำเภอ โดยได้ทำพิธีเปิดอำเภอและเริ่มบริการประชาชนเมื่อวันที่ 7 มีนาคม พ.ศ. 2537
ปูนา
2. Somanniathelphusa bangkokensis พบใน 18 จังหวัดคือ คือ ภาคกลาง 8 จังหวัด ภาคตะวันตก 4 จังหวัด ภาคตะวันออก 2 จังหวัด และภาคใต้ 13 จังหวัด
อำเภอจุฬาภรณ์
ประวัติ
พื้นที่บริเวณที่ตั้งอำเภอจุฬาภรณ์ปัจจุบันคือตำบลสามตำบล โดยมีประวัติว่าหมายถึงสามวัง ได้แก่ วังฆ้อง วังใส และวังนาหมอบุญ ซึ่งทั้งสามวังเป็นที่อยู่อาศัยของเชื้อพระวงศ์แต่โบราณที่ได้เข้ามาบุกเบิกตั้งถิ่นฐานยังบริเวณนี้ ต่อมาเมื่อยุคหนึ่งในอดีต พื้นที่แถบนี้กลายเป็นเขตเคลื่อนไหวและต่อสู้ ของสมาชิกพรรคคอมมิวนิสต์แห่งประเทศไทย ทำให้บริเวณนี้ซึ่งทุรกันดารอยู่แล้วต้องประสบกับปัญหาด้านความมั่นคงและความสงบเรียบร้อยเพิ่มขึ้นอีก นอกจากนี้การพัฒนาและการบริการของทางราชการก็ไม่สามารถเข้าถึงยังจุดนี้ได้
ปูนา
3. Somanniathelphusa sexpunetata พบใน 19 จังหวัดคือ คือ ภาคกลาง 1 จังหวัด ภาคตะวันตก 1 จังหวัด ภาคตะวันออก 4 จังหวัด และภาคใต้ 13 จังหวัด
อำเภอจุฬาภรณ์
การปกครองส่วนภูมิภาค
อำเภอจุฬาภรณ์แบ่งเขตการปกครองย่อยออกเป็น 6 ตำบล 30 หมู่บ้าน ได้แก่
การปกครองส่วนท้องถิ่น
ท้องที่อำเภอจุฬาภรณ์ประกอบด้วยองค์กรปกครองส่วนท้องถิ่น 5 แห่ง ได้แก่
ปูนา
5. Somanniathelphusa fangensis เป็นปูชนิดใหม่ที่พบในจังหวัดลำปางและเชียงใหม่
ถนนเสือป่า
ถนนเสือป่า เป็นถนนในท้องที่แขวงป้อมปราบ เขตป้อมปราบศัตรูพ่าย กรุงเทพมหานคร โดยแยกจากถนนเจริญกรุงที่แยกเสือป่าไปออกถนนหลวงที่แยกโรงพยาบาลกลาง
ปูนา
6. Somanniathelphusa denchaii เป็นปูชนิดใหม่ที่พบในจังหวัดแพร่
ถนนเสือป่า
ถนนเสือป่าสร้างขึ้นในรัชสมัยพระบาทสมเด็จพระมงกุฎเกล้าเจ้าอยู่หัวเมื่อ พ.ศ. 2464 เนื่องจากเกิดเพลิงไหม้ที่ตำบลตรอกเต้าหู้ ตอนริมถนนเจริญกรุง ท้องที่อำเภอป้อมปราบศัตรูพ่ายเมื่อวันที่ 3 กันยายน พ.ศ. 2464 ทำให้ทรัพย์สินของประชาชนเสียหายมาก เพราะพื้นที่ในละแวกดังกล่าวมีบ้านเรือนปลูกสร้างเบียดเสียด และไม่มีถนนใหญ่ไม่เพียงพอให้ป้องกันอันตรายได้ทันท่วงที อีกทั้งยังไม่สะอาด เป็นเหตุให้เกิดโรคภัยไข้เจ็บแก่ราษฎร กรมสุขาภิบาล กระทรวงนครบาล จึงกราบบังคมทูลพระบาทสมเด็จพระมงกุฎเกล้าเจ้าอยู่หัวว่าควรตัดถนนผ่านละแวกนี้ เพื่อเป็นประโยชน์แก่ประชาชนในการสัญจรไปมา และเพื่อบำรุงความสะอาดเรียบร้อย ตลอดจนสามารถช่วยเหลือป้องกันอันตรายในเวลาที่มีเหตุเกิดขึ้น
ปูนา
7. Somanniathelphusa nani เป็นปูชนิดใหม่ล่าสุดที่พบในจังหวัดน่าน
ถนนเสือป่า
ในครั้งนั้นพระบาทสมเด็จพระมงกุฎเกล้าเจ้าอยู่หัวได้ทรงพระกรุณาโปรดเกล้าฯ ให้กระทรวงนครบาลตัดถนนเสือป่า ถนนยมราชสุขุม ถนนเจ้าคำรพ และถนนศรีธรรมาธิราช รวมทั้งขยายตรอกเต้าหู้ ตั้งแต่ถนนเจริญกรุงไปบรรจบกับถนนยมราชสุขุม และโปรดเกล้าฯ ให้ถมคูแยกจากคลองจักรวรรดิที่ถมแล้วไปเชื่อมกับตรอกเต้าหู้ด้วย โดยถนนเสือป่าตัดตั้งแต่ถนนเจริญกรุงไปออกถนนหลวงข้างโรงพยาบาลกลาง ขนาดกว้าง 10 วา เพื่อเป็นทางเชื่อมกับถนนราชวงศ์
ปูนา
8. Somanniathelphusa dugasti (หรือ Esanthelphusa dugasti ในอดีต) พบใน ภาคกลาง 10 จังหวัด ภาคตะวันตก 3 จังหวัด ภาคตะวันออก 3 จังหวัด และภาคเหนือ 9 จังหวัด และภาคตะวันออกเฉียงเหนือ 16 จังหวัด
ถนนเสือป่า
เมื่อมหาอำมาตย์นายกเจ้าพระยายมราช (ปั้น สุขุม) เสนาบดีกระทรวงนครบาล กราบบังคมทูลขอรับพระราชทานนามถนน พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้เจ้าพระยายมราชจดนามสถานที่สำคัญที่อยู่ใกล้เคียงถนน หรือนามบุคคลสำคัญผู้อยู่ใกล้หรือเกี่ยวข้องเพื่อจะได้ทรงถือเป็นเกณฑ์ในการพระราชทานชื่อและได้ทรงพระกรุณาโปรดเกล้าฯ พระราชทานชื่อถนนสายนี้ว่า "ถนนเสือป่า" เมื่อวันที่ 20 ตุลาคม พ.ศ. 2464 เพื่อเป็นการระลึกถึงกิจการเสือป่าของพระองค์
ถนนบรมราชชนนี
ถนนบรมราชชนนี [บอ-รม-มะ-ราด-ชะ-ชน-นะ-นี] หรือ ถนนปิ่นเกล้า–นครชัยศรี เป็นเส้นทางคมนาคมในพื้นที่ฝั่งธนบุรี กรุงเทพมหานคร ระหว่างเขตบางกอกน้อย กรุงเทพมหานคร กับอำเภอนครชัยศรี จังหวัดนครปฐม ระยะทางรวม 33.984 กิโลเมตร เฉพาะส่วนที่อยู่ในความรับผิดชอบของกรมทางหลวงมีฐานะเป็น ทางหลวงแผ่นดินหมายเลข 338 สายอรุณอมรินทร์–นครชัยศรี และมีระยะทาง 31.265 กิโลเมตร
ปูนา
ปูนาบางชนิดเช่น S. dugasti มีอาณาเขตการแพร่กระจายกว้างมากถึง 40 จังหวัด ในภาคกลางมีปูอยู่ถึง 3 ชนิด ในภาคใต้พบมี 2 ชนิด ทางภาคเหนือบางจังหวัดพบมีชนิดเดียว
ถนนบรมราชชนนี
รายละเอียดของเส้นทาง
เส้นทางเริ่มต้นที่ทางแยกบรมราชชนนี เขตบางกอกน้อย กรุงเทพมหานคร ไปทางทิศตะวันตกเฉียงเหนือ บรรจบกับถนนสิรินธร (ที่มาจากสะพานกรุงธน) ที่ทางแยกต่างระดับสิรินธร ไปทางทิศตะวันตก ข้ามคลองบางกอกน้อย และมีแนวทางขนานไปกับทางรถไฟสายใต้ ผ่านพื้นที่เขตตลิ่งชัน เขตทวีวัฒนา อำเภอพุทธมณฑล และอำเภอสามพราน ข้ามแม่น้ำท่าจีน ไปบรรจบกับถนนเพชรเกษม (ทางหลวงหมายเลข 4) ที่ทางแยกต่างระดับนครชัยศรี (ท่านา) อำเภอนครชัยศรี จังหวัดนครปฐม รวมระยะทาง 33.984 กิโลเมตร (หรือประมาณ 36 กิโลเมตร หากเริ่มนับกิโลเมตรที่ 0 ที่อนุสาวรีย์ประชาธิปไตย)
ถนนบรมราชชนนีมีขนาด 8 ช่องจราจรในช่วงตั้งแต่ทางแยกบรมราชชนนีถึงทางแยกต่างระดับสิรินธร จากนั้นจะมีขนาด 12 ช่องจราจรจนถึงจุดสิ้นสุดทางคู่ขนานลอยฟ้าบรมราชชนนี และลดเหลือ 10 ช่องจราจรจนถึงทางแยกต่างระดับนครชัยศรี (ยกเว้นสะพานข้ามแม่น้ำท่าจีนที่มีขนาด 6 ช่องจราจร) เส้นทางมีทั้งช่วงที่อยู่ในความควบคุมของกรุงเทพมหานคร และสำนักทางหลวง 11 (กรุงเทพฯ) กรมทางหลวง
อนึ่ง ถนนบรมราชชนนีฟากเหนือช่วงตั้งแต่ทางแยกบรมราชชนนีถึงสะพานข้ามคลองบางกอกน้อย เป็นเส้นแบ่งเขตการปกครองระหว่างเขตบางกอกน้อยกับเขตบางพลัด
ประวัติ
ถนนบรมราชชนนีเริ่มก่อสร้างในเดือนมีนาคม พ.ศ. 2522 เรียกว่าทางหลวงพิเศษหมายเลข 338 สายบางกอกน้อย–นครชัยศรี เพื่อบรรเทาการจราจรที่แออัด และให้ประชาชนได้รับความสะดวกในการเดินทางสู่จังหวัดปริมณฑลโดยรอบกรุงเทพมหานครและจังหวัดต่าง ๆ ในภาคใต้และภาคตะวันตกมากขึ้น โดยมีแนวเส้นทางเริ่มต้นจากทางแยกบรมราชชนนี ก่อสร้างแล้วเสร็จในปี พ.ศ. 2527
ใน พ.ศ. 2534 กระทรวงมหาดไทยได้กราบบังคมทูลขอพระราชทานชื่อถนนเพื่อเป็นการเทิดพระเกียรติสมเด็จพระศรีนครินทราบรมราชชนนี เนื่องในโอกาสเฉลิมพระชนมพรรษา 90 พรรษา ในการนี้พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานชื่อทางหลวงหมายเลข 338 ว่า "ถนนบรมราชชนนี"
ถนนสายนี้ได้รับการกำหนดให้เป็นส่วนหนึ่งของทางหลวงเอเชียหมายเลข 123
ต่อมาใน พ.ศ. 2538 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้พระราชทานพระราชดำริแก้ไขปัญหาการจราจร โดยสร้างทางคู่ขนานยกเชื่อมสะพานข้ามทางแยกอรุณอมรินทร์และสะพานข้ามทางแยกบรมราชชนนีเข้าด้วยกัน เพื่อแก้ไขปัญหาการจราจรบริเวณทางแยกอรุณอมรินทร์และทางแยกบรมราชชนนี พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้เสด็จพระราชดำเนินไปทรงวางศิลาฤกษ์โครงการพระราชดำริทางคู่ขนานลอยฟ้า ถนนบรมราชชนนี เมื่อวันที่ 16 เมษายน พ.ศ. 2539 และเสด็จพระราชดำเนินไปทรงเปิด "ทางคู่ขนานลอยฟ้าบรมราชชนนี" เมื่อวันที่ 21 เมษายน พ.ศ. 2541 โดยมีระยะทางทั้งหมด 14 กิโลเมตร
อนึ่ง ใน พ.ศ. 2556 ได้มีประกาศกระทรวงคมนาคมเปลี่ยนประเภทและกำหนดให้ทางหลวงพิเศษหมายเลข 338 เป็นทางหลวงแผ่นดิน โดยมีผลบังคับใช้ตั้งแต่วันที่ 20 กันยายน พ.ศ. 2556
ใน พ.ศ. 2561 ได้มีการปรับปรุงทางต่างระดับฉิมพลีและพุทธมณฑล สาย 4 เพื่อแก้ไขปัญหารถติดและขยายทางคู่ขนานลอยฟ้าบรมราชชนนี โดยจะเสร็จประมาณ พ.ศ. 2563
ปูนา
ปูนาจะพบมากในช่วงฤดูฝน ซึ่งเป็นฤดูที่อุดมสมบูรณ์ เพราะวิถีชีวิตของปูนาจะผูกพันกับน้ำ โดยผสมพันธุ์และวางไข่เพียงปีละครั้ง ในระหว่างเดือนกุมภาพันธ์-กรกฎาคม ปูนาตัวเมียเมื่อผสมพันธุ์แล้วจะขุดรูให้สูงกว่าระดับน้ำ เพื่อเตรียมอุ้มไข่และจะไม่ลอกคราบจนกว่าไข่จะฟักเป็นตัว ปูนาส่วนใหญ่จะออกหากินในเวลากลางคืน ใช้การลอกคราบราว 13-15 ครั้ง หลังจากฟักเป็นตัว ใช้เวลาประมาณ 6-8 เดือนจึงโตเต็มวัย ปูนาจะไม่มีช่วงเดือนมกราคมและช่วงฤดูร้อน นอกจากนี้แล้วจากการศึกษาพบว่าเปลือกของปูนามีสารไคตินสูงถึงร้อยละ 19.27 ในสภาพน้ำหนักแห้ง ในขณะที่เปลือกของปูทะเลมีเพียงร้อยละ 14.14 เท่านั้น ดังนั้นเปลือกของปูนาจึงมีประโยชน์ใช้เป็นสารตั้งต้นในการผลิตไคโตซานได้เป็นอย่างดีกว่าสัตว์จำพวกครัสเตเชียนอย่างอื่น
แหล่งข้อมูลอื่น
Somanniathelphusa Somanniathelphusa 束腰蟹屬
ถนนเสือป่า
ปัจจุบัน ถนนเสือป่าเป็นแหล่งจำหน่ายอุปกรณ์เครื่องใช้ไฟฟ้าและไอทีต่าง ๆ เช่นเดียวกับคลองถมที่อยู่ใกล้เคียง โดยเฉพาะซองและปลอกหุ้มโทรศัพท์เคลื่อนที่ มีจำหน่ายทั้งขายปลีกและขายส่ง
มายเกิร์ล (เพลงอะระชิ)
มายเกิร์ล (マイガール (Mai Gāru)) เป็นซิงเกิลของวงบอยแบนด์ สัญชาติญี่ปุ่น อะระชิ ออกจำหน่ายเมื่อวันที่ 11 พฤศจิกายน พ.ศ. 2552 โดยบริษัทเจสตรอมของพวกเขาเอง
ข้อมูลเกี่ยวกับซิงเกิล
ในวันที 6 ตุลาคม พ.ศ. 2552 ได้มีการประกาศว่าเพลง "My Girl" ได้นำไปประกอบละครโทรทัศน์ญี่ปุ่นเรื่อง My Girl ซึ่งดัดแปลงมาจากมังงะ โดยมิซึ ซาฮาระ (นามปากกาของนักวาดมังงะ สึโมโมะ ยูเมะกะ) ชื่อว่า “ultimate love story” เนื้อเรื่องเกี่ยวกับผู้ช่วยในสตูดิโอถ่ายภาพ ชื่อ มาซามุเนะ คาซามะ เขาไม่สามารถลืมแฟนเก่าในสมัยมัธยมที่อายุมากกว่าเขา 4 ปี โยโกะ ทสึกาโมโตะ ที่ได้หายตัวไป เมื่อ 6 ปีก่อน. วันหนึ่ง เขาได้ยินข่าวว่าแฟนเก่าของเขาได้ตายไปเสียแล้ว แถมยังทิ้งโคฮารุ ลูกสาว วัย 5 ขวบ แน่นอนว่าเป็นลูกของมาซามุเนะ จึงทำให้โคฮารุถูกส่งไปให้มาซามุเนะดูแล. ซึ่งออกอากาศทางช่อง TV Asahi ในทุกวันศุกร์ เวลา 23:15-24:15 น. ตั้งแต่วันที่ 9 ตุลาคม พ.ศ. 2552-11 พฤศจิกายน พ.ศ. 2552 นำแสดงโดยสมาชิกคนหนึ่งในวง มะซะกิ ไอบะ. .
ตะกร้อชายหาดในเอเชียนบีชเกมส์ 2010
เซปักตะกร้อในเอเชียนบีชเกมส์ 2010 ได้มีการจัดขึ้นระหว่างวันที่ 9 ธันวาคม ถึง 16 ธันวาคม ค.ศ. 2010 ในมัสกัต ประเทศโอมาน
มายเกิร์ล (เพลงอะระชิ)
ข้อมูลเกี่ยวกับซิงเกิล
บีไซส์ของซิงเกิล "Clockwork Umbrella" ได้ใช้เป็นเพลงประกอบละครสั้น เรื่อง Guest in Room 0 (0号室の客 (0 Gōshitsu no Kyaku)) ซึ่งเป็นละครสั้นที่สร้างเพื่อให้นักเขียนบท โปรดิวเซอร์ และผู้กำกับหน้าใหม่เก็บเกี่ยวประสบการณ์. ได้ใช้นักแสดงมาจากบริษัทจอห์นนีและสหาย ซึ่งเป็นบริษัทยักษ์ใหญ่ของญี่ปุ่น. ละครสั้นเรื่องนี้ได้ถูกออกอากาศทางช่องฟูจิทีวี แบ่งออกเป็น 6 เรื่อง. เป็นเรื่องเกี่ยวกับโรงแรมแห่งหนึ่ง ภายในโรงแรมมีห้องแปลกๆห้องหนึ่ง ชื่อว่า "ห้อง 0" ที่จะเปิดเผยถึงคุณภาพของมนุษย์ แขกแต่ละคนจะได้รับเหตุการณ์ที่แตกต่างกันออกไป เมื่อเข้าพักในห้องนี้ ซึ่งจะสร้างคุณค่าทางจิตใจของแขกให้มากขึ้น
ซิงเกิล "My Girl" ถูกจำหน่ายใน 2 รูปแบบ ได้แก่ รุ่นปกติ และรุ่นจำกัด : รุ่นปกติจะมีเพลงตามชื่อซิงเกิล และ 2 บีไซส์ คือ "Clockwork Umbrella" (時計じかけのアンブレラ (Tokei Jikake no Unburera)) และ "Super Fresh" (スーパーフレッシュ (Sūpā Furesshu)). รุ่นจำกัดจะมีเพลง My Girl, Clockwork Umbrella , ดีวีดีที่มีมิวสิควิดีโอของเพลง My Girl และเบื้องหลังการถ่ายทำมิวสิควิดีโอ.
อันเดรย์ ซาคารอฟ
อันเดรย์ ดมีตรีเยวิช ซาคารอฟ (Андре́й Дми́триевич Са́харов; 21 พฤษภาคม ค.ศ. 1921 — 14 ธันวาคม ค.ศ. 1989) เป็นนักฟิสิกส์นิวเคลียร์และนักเคลื่อนไหวด้านสิทธิมนุษยชนชาวโซเวียต
ซาคารอฟถูกจับในวันที่ 22 มกราคม ค.ศ. 1980 โดยเคจีบีฐานประท้วงต่อต้านการบุกอัฟกานิสถานเขาใด้รับการปล่อยตัวจากมิคาอิล กอร์บาชอฟ ด้วยนโยบายกลัสนอสต์และเปเรสตรอยคาในวันที่ 19 ธันวาคม ค.ศ.1986 จากนั้นใน เดือน มีนาคม ค.ศ.1989 ซาคารอฟเข้าร่วมกับสภาประชาชนแห่งสหภาพโชเวียตและกล่าวสุนทรพจน์ จนในวันที่ 14 ธันวาคม ค.ศ. 1989 ซาคารอฟได้เสียชีวิตด้วยโรคหัวใจเต้นผิดจังหวะและโรคกล้ามเนื้อหัวใจเสื่อมแบบพองโต
องค์การบริหารส่วนตำบลดอนฉิมพลี
องค์การบริหารส่วนตำบลดอนฉิมพลี เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 2–17, 19 และครอบคลุมพื้นที่บางส่วนของหมู่ที่ 1, 18 ของตำบลดอนฉิมพลี (เฉพาะนอกเขตเทศบาลตำบลดอนฉิมพลี) ในอำเภอบางน้ำเปรี้ยว จังหวัดฉะเชิงเทรา เดิมมีฐานะเป็นสภาตำบลดอนฉิมพลีใน พ.ศ. 2516 ก่อนที่จะได้ยกฐานะขึ้นเป็นองค์การบริหารส่วนตำบลดอนฉิมพลีในวันที่ 3 มีนาคม พ.ศ. 2538 ปัจจุบันในเขตองค์การบริหารส่วนตำบลดอนฉิมพลีมีประชากร 13,020 คน
แอนนี
แอนนี สามารถหมายถึง
อัสแซสซินส์ครีด: อัลตาเอียร์ โครนิเคิล
อัสแซสซินส์ครีด: อัลตาเอียร์ โครนิเคิล (Assassin's Creed: Altaïr's Chronicles) เป็นวิดีโอเกมของซีรีส์อัสแซสซินส์ครีด พัฒนาโดย Gameloft และเผยแพร่โดย Ubisoft สำหรับเครื่องเล่น Nintendo DS Android iOS webOS Symbian Java ME และ Windows Phone ออกจำหน่ายในประเทศสหรัฐอเมริกาเมื่อวันที่ 5 กุมภาพันธ์ 2008
เอ็นเกจ
เอ็นเกจ (N-Gage) เป็นชื่อของโทรศัพท์มือถือรุ่นหนึ่งในอดีต หรือชื่อของบริการเกมในโทรศัพท์มือถือในปัจจุบันของบริษัทโนเกีย ซึ่งสำหรับตัวเครื่องในยุคเริ่มต้นนั้นได้เริ่มมีการจำหน่ายครั้งแรกในวันที่ 7 ตุลาคม พ.ศ. 2546 โดยได้ออกวางจำหน่ายเพื่อให้แตกต่างจากเกมบอยแอดวานซ์ของบริษัทนินเทนโดในด้านของการที่เป็นเครื่องเล่นเกมบนโทรศัพท์มือถืออย่างเต็มรูปแบบ แต่สุดท้ายแล้วก็ไม่ได้รับความนิยมมากเท่าที่ควร ซึ่งส่วนหนึ่งนั้นเนื่องมาจากปุ่มต่างๆที่อยู่บนเครื่องนั้นถูกมองว่าเหมาะสมกับการโทรศัพท์มากกว่าการเล่นเกม และอีกประการหนึ่งก็คือตัวเครื่องในรุ่นแรกนั้นถูกมองว่ามีลักษณะคล้ายกับอาหารของชาวเม็กซิกันที่มีชื่อว่า "ทาโก้"
ต่อมาในปีพ.ศ. 2548 ทางบริษัทโนเกียได้เปลี่ยนรูปแบบของเอ็นเกจเป็นการให้บริการเกมบนโทรศัพท์มือถือแทน โดยได้มีการปล่อยโปรแกรมเอ็นเกจตัวต้นแบบในโทรศัพท์มือถือตระกูลเอ็นซีรีส์เพื่อให้ผู้ใช้งานได้ดาวน์โหลดและสั่งซื้อเกมผ่านเว็บไซต์ของเอ็นเกจเป็นครั้งแรกในวันที่ 4 กุมภาพันธ์ พ.ศ. 2551 และได้ปล่อยโปรแกรมดังกล่าวที่เป็นฉบับสมบูรณ์ในวันที่ 3 เมษายน พ.ศ. 2551
มารี แคลร์
มารี แคลร์ (Marie Claire) เป็นนิตยสารรายเดือนสำหรับผู้หญิง จำหน่ายในหลายประเทศ ตีพิมพ์ครั้งแรกในประเทศฝรั่งเศสใน ค.ศ. 1937 มีการตีพิมพ์หลายภาษาขายในหลายประเทศด้วย นิตยสารฉบับอเมริกันเน้นประเด็นเกี่ยวกับผู้หญิงทั่วโลกและประเด็นรอบโลกต่าง ๆ นิตยสารมารี แคลร์ยังครอบคลุมเรื่องสุขภาพ ความงาม และแฟชันด้วย
จักรพรรดิคาร์ลที่ 7 แห่งจักรวรรดิโรมันอันศักดิ์สิทธิ์
จักรพรรดิคาร์ลที่ 7 (6 สิงหาคม ค.ศ. 1697 – 20 มกราคม ค.ศ. 1745) เป็นเจ้าชายผู้คัดเลือก แห่งบาวาเรีย ตั้งแต่ปี ค.ศ. 1726 และจักรพรรดิโรมันอันศักดิ์สิทธิ์ ตั้งแต่ 24 มกราคม ค.ศ. 1742 จนกระทั่งสวรรคต พระองค์เป็นจักรพรรดิพระองค์แรกแรกที่ไม่ได้มาจากราชวงศ์ฮาพส์บวร์ค และกลายเป็นจักรพรรดิพระองค์เดียวที่ไม่ได้มาจากราชวงศ์ฮาพส์บวร์ค ในกว่าสามศตวรรษของจักรวรรดิเยอรมัน นับตั้งแต่ปี 1440 และสิ้นสุดของจักรวรรดิในปี 1806
โคลอี
โคลอี สามารถหมายถึง
ศาลาแดง (แก้ความกำกวม)
ศาลาแดง อาจหมายถึง
อัสแซสซินส์ครีด (หนังสือชุด)
นวนิยายชุดอัสแซสซินส์ครีด เขียนขึ้นโดย Anton Gill นักเขียนชาวอังกฤษภายใต้นามปากกาว่า Oliver Bowden มีเนื้อหาที่อ้างอิงมาจากเนื้อเรื่องหลักของซีรีส์เกมอิงประวัติศาสตร์ขายดีของยูบิซอฟต์ มอนทรีออล แอสแซสซิน ครีด ซึ่งเป็นเรื่องราวของนักฆ่าหลายคนที่ต้องต่อสู้กับกลุ่มเทมพลาร์ในช่วงเวลาต่างๆในประวัติศาสตร์ หนังสือตีพิมพ์กับสำนักพิมพ์ เพนกวินบุ๊คส์ หนังสือเล่มแรกของซีรียส์ Assassin's Creed: Renaissance วางจำหน่ายวันที่ 26 พฤศจิกายน คศ. 2009
Renaissance
เป็นหนังสือนิยายเล่มแรกของซีรีส์ ซึ่งตีพิมพ์ในปี 2009 กล่าวถึง Ezio Auditore da Firenze ชายหนุ่มที่ต้องการแก้แค้นฆาตกรที่ฆ่าพ่อของเขาและ คืนเกียรติให้กับครอบครัว เขาจึงเริ่มต้นฝึกฝนตนเองเพื่อเป็นมือสังหารและถูกดึงเช้าสู่สงครามระหว่างเหล่ามือสังหารกับฝ่ายอัศวินเทมพลาร์ เพื่อแย่งชิงสิ่งที่เรียกว่า Apple of Eden
Brotherhood
เป็นนิยายเล่มที่สองของซีรีส์ วางจำหน่ายในปี 2010 ซึ่งเนื้อเรื่องในนิยายจะแตกต่างจากเนื้อเรื่องในเกมโดยจะกล่าวถึงเรื่องราวสี่ปีต่อมา (1503) หลังจาก Ezio ได้คืนอิสรภาพให้กรุงโรม จากการปกครองของ Cesare Borgia ผู้ที่จะยึดครองอิตาลี
The Secret Crusade
จะเป็นคำบอกเล่าของ Niccolo Polo พ่อของ Marco Polo เกี่ยวกับเรื่องราวชีวิตของ Altaïr หนึงในมือสังหารที่ฝีมือยอดเยี่ยม ตั้งแต่เริ่มเข้ามาเป็นมือสังหาร จนกระทั่งช่วงบั้นปลายชีวิต ซึ่งในตอนท้ายของหนังสือจะกล่าวถึง Ezio ได้อ่านบันทึกนี้และเดินทางมาถึงเมืองซึ่งเป็นช่วงเริ่มต้นของเกมแอสแซสซิน ครีด: รีเวเลชั่นส์
Revelations
หลังจากที่ Ezio Auditore มาถึงคอนสแตนติโนเปิล เขาก็ค้นหาความจริงเกี่ยวกับองค์กรมือสังหารและ "ผู้มาก่อน" แต่การค้นหาของเขาได้นำทางให้ขามาเจอกับเหล่าอัศวินเทมพลาร์ที่ปกครอง ในคอนสแตนติโนเปิล นิยายเล่มนี้วางจำหน่ายเมื่อวันที่ 24 พฤศจิกายน 2011 ในสหราชอาณาจักร และในวันที่ 29 พฤศจิกายน 2011 ในสหรัฐอเมริกา
Forsaken
เป็นเรื่องราวจากบันทึกของ Haytham Kenway เล่าถึงชีวิตที่พลิกผันของเขาในวัยเด็ก จนได้ก้าวขึ้นมาเป็นผู้นำสูงสุดของเหล่าเทมพลาร์ ออกวางจำหน่ายเมื่อวันที่ 4 ธันวาคม 2012
Black Flag
จะกล่าวถึง Edward Kenway ซึ่งเป็นพ่อของ Haytham Kenway และเป็นปู่ของ Connor Kenway ซึ่งเป็นเรื่องราวของ Edward Kenway จากลูกเรือธรรมดา ที่กลายเป็นโจรสลัดที่โด่งดัง และยังเข้าร่วมในสงครามระหว่างมือสังหารและเทมพลาร์ ออกวางจำหน่ายวันที่ 26 พฤศจิกายน 2013
Unity
กล่าวถึงเรื่องราวในอีกมุมมองหนึ่งจาก Elise และบางเรื่องที่ไม่ได้อยู่ในวิดีโอเกมอัสแซสซินส์ครีด ยูนิตีซึ่งเนื้อเรื่องเกี่ยวกับการปฏิวัติฝรั่งเศส นวนิยายเล่มนี้ออกวางจำหน่ายในเดือนพฤศจิกายน 2014
ศรัญ แอนนิ่ง
ศรัญ แอนนิ่ง หรือ ศรัญ เกิดเมื่อวันที่ 16 มีนาคม พ.ศ. 2539 จบมัธยมศึกษาจาก โรงเรียนนานาชาติบรอมส์โกรฟ กำลังเรียนอุดมศึกษาที่ จุฬาลงกรณ์มหาวิทยาลัย
ศรัญ ฌอน แอนนิ่ง เป็นหนุ่มลูกครึ่ง ไทย-ออสเตรเลีย เกิดที่ ประเทศฮ่องกง และย้ายไปเรียนที่ประเทศอังกฤษจนอายุ 6 ขวบจึงย้ายมาอยู่เมืองไทย ศรัญเป็น นักฟุตบอล ของโรงเรียนเพราะชอบเล่นกีฬาตั้งแต่เด็ก และด้วยความสนใจในดนตรี เขาจึงตั้งวงดนตรีกับเพื่อนโดยรับหน้าที่เป็นมือเบส ด้วยหน้าตาคมเข้มกับพรสวรรค์ด้านการร้องเพลงจึงได้รับหน้าที่เป็นนักร้องนำซึ่งเป็นที่ชื่นชอบและกล่าวขวัญถึงในกลุ่มผู้ฟังที่โรงเรียน เสน่ห์ของศรัญเริ่มเด่นชัดว่าเขามีศักยภาพที่จะทำงานในวงการบันเทิง ศรัญจึงเริ่มลองงานถ่ายแบบและเรียนร้องเพลงอย่างจริงจัง จนกระทั่ง จีเอ็มเอ็ม แกรมมี่ ได้ให้โอกาสเขาเป็นหนึ่งศิลปินค่ายเพลงฟรอนท์เทจ และย้ายค่ายไปอยู่ดั้กบาร์ ปัจจุบันศรัญได้ พล คชภัค สมาชิกวงแคลช ช่วยศรัญในทุกๆ ด้าน และเป็น โปรดิวเซอร์ ของศรัญด้วย
ยอด นครนายก
ยอด นครนายก เป็นนักแสดงตลกชาวไทยซึ่งเอกลักษณ์ประจำตัวคือหัวล้าน มีชื่อจริงว่า สมัคร ผลประเสริฐ เกิดเมื่อปี พ.ศ. 2492 ที่อำเภอบ้านนา จังหวัดนครนายก จบการศึกษาจากการศึกษานอกโรงเรียน และมหาวิทยาลัยปทุมธานี
ประวัติ
ยอดเป็นบุตรของคุณพ่อสมาน ผลประเสริฐและคุณแม่จำปี ผลประเสริฐ โดยครอบครัวทำอาชีพตัดใบตองขาย ในวัยเด็กฐานะยากจนมากไม่สามารถเรียนต่อได้จนจบแค่ป.4 จากโรงเรียนเอี่ยมประดิษฐ์ภายหลังไปทำหน้าที่ขึ้นฉากลิเกร้องเพลงหน้าเวทีลิเกกับคณะบัวสุวรรณต่อมาได้เข้าสู่คณะลูกไทยซักพัก ยอดได้เข้าสู่วงการลูกทุ่งกับวงศรีไพร ลูกราชบุรี / ผ่องศรี วรนุช / ศรชัย เมฆวิเชียร
เข้าสู่วงการบันเทิง
เข้าสู่วงการปี พ.ศ. 2507 โดยอยู่วงดนตรีลูกทุ่ง และ เริ่มเล่นตลกคาเฟ่จากคณะสี่ดาว สมาชิกประกอบด้วย แดน บุรีรัมย์ ยอด นครนายก ตุ๊ยตุ๋ย น้ำเชื่อมหยด และ ศรีแพร ต่อมาตั้งคณะรวมดาว ประมาณปี 2530 ประกอบด้วย ยอด ตุ๊ยตุ๋ย ยาว ดาร์กี้ โย่ง อยู่ด้วยกันได้ 3 ปี ยาว โย่ง ไปตั้งคณะ จึงเปลี่ยนเป็นคณะ ยอด นครนายก และ มีผลงานการแสดงต่าง ๆ มากมายและได้นำ แดง บิ๊กโจ๊ก / แจ๊ค นครพนม / โชเลย์ ดาวร้ายหรือ นงค์ เชิญยิ้มและเตี้ย พิจิตรมาร่วมคณะ ก่อนที่จะแยกย้ายไปอีกก่อนที่จะได้ ดาร์กี้ ขี้เมากลับมาอีกครั้งแต่อยู่ได้มานานทีมแตกไปเลยยุบทีมคณะตลกไปในช่วงปี 2551 รวมถึงเคยเป็นอาสาสมัครของมูลนิธิป่อเต็กตึ๊งนานถึง 20 ปีด้วย
การทำงานการเมือง
ยอดยังเป็นนักการเมืองในท้องถิ่นของจังหวัดปทุมธานี โดยเข้าสู่วงการการเมืองท้องถิ่นเมื่อประมาณ ปี พ.ศ. 2535 โดยเป็นรองนายกเทศมนตรีเทศบาลเมืองคูคต จ.ปทุมธานี โดยมีนายประเทือง โนทะกะ เป็นนายกในสมัยนั้น รวมไปถึงยังเป็นรองนายกเทศมนตรีเมืองคูคต อำเภอลำลูกกา มาแล้ว 5 สมัยอีกด้วย
ชีวิตส่วนตัว
เคยผ่านการสมรสมาแล้ว 2 ครั้ง มีบุตรทั้งหมด 4 คน ภรรยาคนปัจจุบัน ชื่อ วรรณทิพย์ ขุนทิพย์แสง เป็นข้าราชการระดับ 6 ของเทศบาลเมืองคูคต โดยทำพิธีสมรสไปเมื่อต้นปี พ.ศ. 2552 และในการเลือกตั้งทั่วไปในวันที่ 3 กรกฎาคม พ.ศ. 2554 ได้ลงรับสมัครเลือกตั้งเป็น ส.ส. ในเขต 6 จังหวัดปทุมธานี สังกัดพรรคประชาธิปัตย์ด้วย แต่ไม่ได้รับการเลือกตั้ง หลังจากนั้นจึงไปรับหน้าที่เป็นพิธีกรให้กับช่องทีวีดาวเทียมบลูสกายแชนแนล โดยเป็นพิธีกรในรายการ "สน.อาสา" คู่กับมัลลิกา บุญมีตระกูล เป็นบางครั้ง และเคยเป็นพิธีในรายการ "ข่าวบ่ายคลายเครียด" คู่กับ หยอง ลูกหยี และกล้วย เชิญยิ้ม รวมไปถึงยังเคยขึ้นเวที กปปส. อีกด้วย
ต่อมาได้มีการเปลี่ยนแปลงผู้บริหารของเทศบาลฯ ยอดตกงานเรื่อยมา จนกระทั่งหายไปจากหน้าจอทีวี ก่อนมาเป็นข่าวอีกครั้งถึงชีวิตที่ตกอับ ไม่มีงานทำ ซึ่งเป็นผลพวงมาจากสุขภาพร่างกายที่ไม่แข็งแรงอันเนื่องมาจากอาการโรคประจำตัวเส้นเลือดในสมองตีบ, ความดันโลหิตสูงอีกด้วย โดยยอดได้ย้ายมาอาศัยอยู่ที่บ้านน้องสาว หลังยกบ้านที่เคยอยู่ให้กับลูก โดยมีรายได้จากเบี้ยยังชีพคนชราเดือนละ 600 บาท ขณะที่ภรรยาคนปัจจุบันก็ส่งเงินมาให้ใช้จ่ายบ้าง
ปั้นปลายชีวิต
วันที่ 23 สิงหาคม พ.ศ. 2565 บิณฑ์ และเอกพันธ์ บรรลือฤทธิ์ ได้เข้าเยี่ยมอาการของยอดซึ่งขณะนั้นป่วยติดเตียงอยู่ที่บ้านพัก แล้วลูกสาวของยอดก็ได้ให้บิณฑ์และเอกพันธ์รับยอดไปรักษาที่บ้านพักสุขสุดท้าย จังหวัดนนทบุรี โดยกำหนดในวันที่ 26 สิงหาคม แต่ยอดก็เสียชีวิตลงก่อนในวันที่ 24 สิงหาคม เวลา 13:10 น. ทั้งนี้ ญาติติดใจสาเหตุการเสียชีวิตจึงส่งศพของยอดไปชันสูตรก่อนที่ศูนย์การแพทย์สมเด็จพระเทพรัตนราชสุดาฯ สยามบรมราชกุมารี คณะแพทยศาสตร์ มหาวิทยาลัยศรีนครินทรวิโรฒ อำเภอองครักษ์ จังหวัดนครนายก แล้วจึงจะนำกลับมาประกอบพิธีทางศาสนาอีกครั้ง
อภิชญา ปิยะนุวัฒน์ชัย
"มิรา ปิยะนุวัฒน์ชัย หรือ ลี นักแสดงกลุ่มเพาเวอร์ทรี ของสถานีโทรทัศน์ไทยทีวีสีช่อง 3 เกิดเมื่อวันที่ 30 มิถุนายน พ.ศ. 2531 สาขาการท่องเที่ยว (Inter) ระดับอุดมศึกษา จบปริญญาตรี สาขา Performing Arts คณะ นิเทศศาสตร์ มหาวิทยาลัยรังสิต
วอลเลย์บอลหญิงเอวีซีแชลเลนจ์คัพ
วอลเลย์บอลหญิงเอวีซีแชลเลนจ์คัพ (AVC Challenge Cup for Women) เป็นการแข่งขันวอลเลย์บอลหญิงของทวีปเอเชียและโอเชียเนีย จัดขึ้นโดยสมาพันธ์วอลเลย์บอลเอเชีย (เอวีซี) ซึ่งเป็นองค์กรกีฬาระหว่างทวีป จัดขึ้นครั้งแรกในปี ค.ศ. 2018 เนื่องจากในสองครั้งแรกฮ่องกงไม่สามารถจัดแข่งขันได้ การแข่งขันครั้งแรกจึงเริ่มขึ้นในปี ค.ศ. 2022 เดิมถูกกำหนดจัดขึ้นทุกๆ 2 ปี แต่ตั้งแต่ในปี ค.ศ. 2023 ได้จัดขึ้นเป็นประจำทุกปี และการแข่งขันยังทำหน้าที่เป็นรอบคัดเลือกสำหรับวอลเลย์บอลชายแชลเลนเจอร์คัพอีกด้วย
คอฟ
คอฟ (Qoph, Qop) เป็นอักษรตัวที่ 19 ของอักษรตะกูลเซมิติก ได้แก่ อักษรฟินิเชีย อักษรอราเมอิก อักษรฮีบรู ק‎ และอักษรอาหรับ ق (ก๊อฟ)‎ ใช้แทนเสียงเน้นจากคอหอย เกิดที่เพดานอ่อน หรือจากลิ้นไก่  อักษรตัวนี้กลายเป็นอักษรละติน Q และอักษรกรีก มาจากอักษรภาพรูปลิงที่แสดงลำตัวและหาง (ในภาษาฮีบรู, Qoph, สะกดด้วยอักษรฮีบรูเป็น קוף, หมายถึง "ลิง" และ K'of ในภาษาอียิปต์โบราณหมายถึงลิงชนิดหนึ่ง) หรืออาจจะมาจากอักษรภาพรูปหัวและคอของคน (Qaph ในภาษาอาหรับหมายถึงลำคอ)
แคลร์ เทมเพิล (จักรวาลภาพยนตร์มาร์เวล)
แคลร์ เทมเพิล (Claire Temple) เป็นตัวละครที่แสดงโดย โรซาริโอ ดอว์สัน ในซีรีส์โทรทัศน์ของ Marvel Cinematic Universe (MCU) โดยอิงจากตัวละครมาร์เวลคอมิกส์ แคลร์ เทมเพิล และ Night Nurse พยาบาลที่ให้ความช่วยเหลือทางการแพทย์ในการเฝ้าระวัง เธอถูกสร้างขึ้นสำหรับซีซันแรกของ Daredevil (2015) จากนั้นดอว์สันได้ลงนามในข้อตกลงเพื่อกลับมาในซีซันที่สองของซีรีส์ (2016) รวมถึงอาจปรากฏในซีรีส์ Marvel Netflix อื่น ๆ นับตั้งแต่รับบทใน Jessica Jones (2015), Luke Cage (2016–2018), Iron Fist (2017–2018) และ The Defenders (2017) ตัวละครดังกล่าวยังปรากฏตัวในการ์ตูนเรื่อง Jessica Jones (2015)
องค์การบริหารส่วนตำบลศาลาแดง (จังหวัดฉะเชิงเทรา)
องค์การบริหารส่วนตำบลศาลาแดง เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 6–22 และครอบคลุมพื้นที่บางส่วนของหมู่ที่ 2, 5 ของตำบลศาลาแดง (เฉพาะนอกเขตเทศบาลตำบลศาลาแดง) ในอำเภอบางน้ำเปรี้ยว จังหวัดฉะเชิงเทรา เดิมมีฐานะเป็นสภาตำบลศาลาแดงใน พ.ศ. 2516 ก่อนที่จะได้ยกฐานะขึ้นเป็นองค์การบริหารส่วนตำบลศาลาแดงในวันที่ 3 มีนาคม พ.ศ. 2538 ปัจจุบันในเขตองค์การบริหารส่วนตำบลศาลาแดงมีประชากร 8,652 คน
จังหวัดตราดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดตราดทั้งจังหวัด
ภาษาฟรีเจีย
ภาษาฟริเจีย เป็นภาษาตระกูลอินโด-ยุโรเปียน ใช้พูดโดยชาวฟริเจีย ซึ่งอาจจะอพยพจากเทรซเข้าสู่เอเชียน้อยในช่วง 657 ปีก่อนพุทธศักราช ภาษาฟริเจียแบ่งเป็นสองกลุ่มคือ ภาษายุคเก่า (257 ปีก่อนพุทธศักราช) และภาษายุคใหม่ เริ่มใช้เมื่อราว พ.ศ. 543 ภาษานี้กลายเป็นภาษาตายเมื่อราว พ.ศ. 1143 . การศึกษาจารึกภาษานี้ทำได้ไม่ยากนักเพราะใช้อักษรใกล้เคียงกับอักษรกรีก
การจัดจำแนก
ภาษาฟรีเจียมีลักษณะใกล้เคียงกับภาษากรีกและภาษาทราเซีย ในหลายแห่งพบว่าภาษาฟรีเจียใช้อักษรที่มีต้นกำเนิดมาจากอักษรฟินิเชียน
คำศัพท์
คำศัพท์เกี่ยวกับร่างกายของภาษาฟรีเจียเป็นที่รู้จักในทางทฤษฎี แต่ความหมายและรูปแบบที่ถูกต้องของคำโดยเฉพาะจากจารึกยังเป็นที่โต้เถียง คำภาษาฟรีเจียที่เป็นที่รู้จักกันดีคือ bekos หมายถึงขนมปัง จากบันทึกของเฮโรโดตัส ฟาโรห์เซมเมติอุสที่ 1 ต้องการรู้ว่าภาษาดั้งเดิมของมนุษย์คืออะไร จึงให้นำเด็กสองคนไปเลี้ยงไว้โดยไม่ให้ได้ยินเสียงใดๆ เมือผ่านไป 2 ปี เด็กพูดคำว่า bekos ซึ่งเป็นศัพท์ภาษาฟรีเจียแปลว่าขนมปังสีขาว ชาวอียิปต์จึงเชื่อว่าชาวฟรีเจียเป็นชนชาติที่เก่าแก่กว่าตน คำว่า bekos นี้อาจจะมีที่มาเดียวกันกับคำว่า bukë "ขนมปัง"ในภาษาอัลเบเนีย และ bake "อบ" ในภาษาอังกฤษ ภาษาที่มีอิทธิพลต่อคำศัพท์ภาษาฟรีเจีย ได้แก่ ภาษาฮิตไตต์ ภาษาลูเวีย ภาษากาลาเทีย และภาษากรีก
คำภาษาฟรีเจียอื่นๆได้แก่
แมงมุมแม่ม่ายดำ
แมงมุมแม่ม่ายดำ (ชื่อวิทยาศาสตร์: Latrodectus hesperus) เป็นแมงมุมพิษในสกุลแมงมุมแม่ม่าย กระจายพันธุ์ในภาคตะวันตกของทวีปอเมริกาเหนือและตะวันตกเฉียงใต้ของออสเตรเลีย เพศเมียมีขนาดตัวราว 14–16 มิลลิเมตร มีลำตัวสีดำ กลางลำตัวมีเครื่องหมายเป็นรูปนาฬิกาทราย เครื่องหมายนี้อาจเป็นได้ทั้งสีแดงหรือสีเหลือง ในขณะที่เพศผู้จะมีขนาดตัวราวครึ่งหนึ่งของตัวเมียและมีลำตัวสีอ่อนกว่าตัวเมีย
ตัวเมียจะกินแมงมุมตัวผู้เข้าไปซึ่งกลายเป็นที่มาของชื่อ โดยที่แมงมุมตัวเมียเท่านั้นที่สามารถกัดมนุษย์ได้ เนื่องจากตัวผู้มีกรามขนาดเล็กเกินกว่าจะกัดผ่านผิวหนังมนุษย์ พิษของแมงมุมสายพันธุ์นี้ส่งผลต่อระบบประสาท ทำให้กล้ามเนื้อเกร็งจนกลายเป็นอัมพาต ซึ่งหากการอัมพาตเกิดกับกระบังลมและหัวใจก็อาจทำให้ถึงแก่ความตายได้ ผู้ถูกกัดมักมีอาการแสดงออกราว 20 นาทีถึง 1 ชั่วโมงภายหลังถูกกัด ซึ่งความรุนแรงก็จะขึ้นกับปริมาณสารพิษที่ร่ายกายได้รับ นอกจากนี้ยังอาจพบอาการข้างเคียงอื่นๆร่วมด้วย อาทิ ปวดท้องอย่างรุนแรง, คลื่นไส้อาเจียน, เหงื่อออกมาก, มือสั่น และชัก
ซง แจ-ลิม
ซง แจ-ริม (เกิด 18 กุมภาพันธ์ 2528) เป็นนักแสดงและนายแบบชาวเกาหลีใต้ ซงแจ-ลิมเริ่มต้นการเดินแบบในปี 2009 และยังเดินให้กับนักออกแบบหลายห้องเสื้อและยังถ่ายแบบให้กับนิตยสารหลายอย่างเช่น บาร์ซ่าโคเรีย, วอ ร์ซ เกริล์โคเรีย, เดซี่&คอนเฟริน โคเรีย, ไนล่อนโคเรีย, จีคิว โคเรีย, อะไลน์เฮาท์ + โคเรีย, อีคิง โคเรีย, และ Marie Claire Korea.
ซง แจ-ลิมได้แสดงละครในปี 2009 และละครที่สร้างชื่อเสียงให้ซงคือ The Moon That Embraces the Sun (2012) และบทบาทนักฆ่าจากละครเรื่อง ทูวีค (2013).
แหล่งข้อมูลอื่น
1985
อายิน
อายิน (Ayin) เป็นอักษรตัวที่ 16 ของอักษรตระกูลเซมิติก ได้แก่ อักษรฟินิเชีย อักษรแอราเมอิก อักษรฮีบรู ע‎ และอักษรอาหรับ ع (อัยน์)‎ เริ่มแรกใช้แทนเสียงก้อง เกิดจากคอหอยและเป็นเสียงเสียดแทรก มักแทนด้วยอักษรละติน ʿ ซึ่งเป็นสัญลักษณ์จากอักษรกรีก spiritus asper ʽ, อายินใช้แทนเสียงที่ต่างจาก /อ/ ซึ่งแทนด้วยอะลิฟ ในภาษาโซมาเลียแสดงอายินด้วยอักษร  c, และนักวิทยาอียิปต์นิยมแทนเสียงนี้ด้วย c
อักษรฟินิเชียตัวนี้พัฒนาไปเป็นอักษรกรีก Omicron (Ο), และอักษรละติน O, รวมทั้งในอักษรซีริลลิกด้วย อักษรเหล่านี้ใช้แสดงเสียงสระทั้งหมด อักษรนี้มาจากภาษาเซมิติกตะวันตก ʿen "ตา" (ในภาษาอาหรับสมัยใหม่แปลตรงตัวว่า "ตา" ในภาษาฮีบรู: ayin), และอักษรคานาอันไนต์ รูปตาที่อาจจะมาจากไฮโรกลิฟ (ỉr)
ยุทธการที่สตาลินกราด
ยุทธการสตาลินกราด เป็นยุทธการใหญ่ของสงครามโลกครั้งที่สอง ซึ่งนาซีเยอรมนีและพันธมิตรฝ่ายหนึ่ง สู้รบกับสหภาพโซเวียตอีกฝ่ายหนึ่ง เพื่อแย่งชิงการควบคุมนครสตาลินกราด (ปัจจุบันคือ วอลโกกราด ทางตะวันตกเฉียงใต้ของสหพันธรัฐรัสเซีย) ยุทธการดำเนินไประหว่างวันที่ 23 สิงหาคม ค.ศ. 1942 ถึง 2 กุมภาพันธ์ ค.ศ. 1943   ยุทธการสตาลินกราดเป็นยุทธการใหญ่ที่สุดบนแนวรบด้านตะวันออก และได้รับความสนใจเพราะความป่าเถื่อนและไม่สนใจต่อความสูญเสียทั้งทางทหารและพลเรือน นอกจากนี้ ยังเป็นหนึ่งในยุทธการนองเลือดที่สุดในประวัติศาสตร์การสงคราม โดยมีการประเมินความสูญเสียทั้งสองฝ่ายรวมกันขั้นสูงไว้เกือบสองล้านนาย ความสูญเสียอย่างหนักที่กองทัพเยอรมนีประสบนับเป็นจุดพลิกผันของสงคราม หลังยุทธการสตาลินกราด กำลังเยอรมันไม่อาจฟื้นคืนยอดอย่างเมื่อก่อนได้อีก และไม่บรรลุชัยชนะทางยุทธศาสตร์ในทางตะวันออกอีกเลย
เยอรมนีรุกเพื่อยึดสตาลินกราดเริ่มตั้งแต่ปลายฤดูร้อน ค.ศ. 1942 และได้รับการสนับสนุนจากการทิ้งระเบิดโดยกองทัพอากาศอย่างเข้มข้น ซึ่งทำให้พื้นที่ขนาดใหญ่ของนครกลายเป็นซากปรักหักพัง ท้ายที่สุด การรุกของเยอรมนีกลายมาติดหล่มการสู้รบอาคารต่ออาคาร และแม้จะควบคุมพื้นที่ของนครได้กว่า 90% ในบางครั้ง กองทัพเยอรมันกลับไม่สามารถขับไล่ผู้ป้องกันฝ่ายโซเวียตกลุ่มสุดท้ายที่ยึดฝั่งตะวันตกของแม่น้ำวอลกาอย่างเหนียวแน่น